钦定古今图书集成/历象汇编/庶征典/第063卷 > 辽
## 钦定古今图书集成/历象汇编/庶征典/第063卷 > 辽

### 太宗天显七年暴风

按《辽史太宗本纪》：“天显七年八月壬戌，捕鹅于沿柳
湖，风雨暴至，舟覆溺死者六十馀人，命存恤其家，识
以为戒。”

### 圣宗开泰六年大风起德妃萧氏冢上

按《辽史圣宗本纪》：“开泰六年六月戊辰朔，德妃萧氏
赐死，葬兔儿山。后数日，大风起冢上，昼暝，大雷电而
雨不止者逾月。”

开泰七年，大风。

按《辽史圣宗本纪》：“七年五月丙申，品打鲁瑰部节度
使勃鲁里至鼻洒河，遇微雨，忽天地晦冥，大风飘四
十三人飞旋空中，良久乃堕数里外。勃鲁里幸获免，
一酒壶在地反不移。”